Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 22. melléklet a 8/2006.(II. 27.) GKM rendelethez
Paragraph Index: 568

(3) bekezdése g) pontjában felsorolt megfelelőség-értékelési eljárásokat kell alkalmazni. Fogalommeghatározások Viteldíjjelző: A viteldíjjelző olyan eszköz, amely egy jeladóval1 együtt működtetve egy mérőműszert képez. Az eszköz méri az út időtartamát, és a távolsági jeladótól kapott jelek alapján kiszámítja a megtett távolságot. Ezen kívül a kiszámított távolság és/vagy az út lemért időtartama alapján kiszámítja és kijelzi az utazásért fizetendő viteldíjat. Viteldíj: A viteldíj az utazásért felszámított pénzösszeg, amely egy rögzített alapdíjon és/vagy az utazás hosszán és/vagy időtartamán alapul. A viteldíj nem tartalmazza a külön szolgáltatásokért felszámított pótdíjakat. Határsebesség: Az a sebesség érték, mely elválasztja azt a két sebesség tartományt, melyekben az út időtartalmán, illetve megtett úton alapuló díjszabást alkalmazzák. Az “S” szokásos számítási módszer (egyszeres díjszabás alkalmazása): A viteldíj kiszámítása a határsebesség alatt az út időtartamán alapuló díjszabás, a határsebesség felett pedig a megtett út hosszán alapuló díjszabás alkalmazásával. A távolsági jeladó nem tartozik e rendelet hatálya alá. 2006/23. szám A “D” szokásos számítási módszer (dupla díjszabás alkalmazása): A viteldíj kiszámításának módszere, amely szerint az egész utazás alatt egyidejűleg alkalmazzák az út időtartamán és a megtett úton alapuló díjszabást. Üzemmódok: Különböző üzemmódok, amelyek esetében a viteldíjjelző különböző funkciókat lát el. Az üzemmódokat a következő kijelzésekkel kell megkülönböztetni: “Szabad”: ebben a helyzetben a viteldíjszámítás nem működik; “Foglalt”: ebben a helyzetben a viteldíj kiszámítása, a lehetséges alapdíj, valamint a megtett úton és/vagy az utazás időtartamán alapuló díjszabás szerint történik; “Fizet”: ebben a helyzetben a műszer kijelzi az utazásért fizetendő viteldíjat, és legalább az utazás időtartamán alapuló viteldíj-számítási funkció ki van kapcsolva. TERVEZÉSI KÖVETELMÉNYEK 1. A viteldíjjelzőt úgy kell megtervezni, hogy alkalmas legyen a megtett távolság számítására és az utazás időtartamának mérésére. 2. A viteldíjjelzőt úgy kell megtervezni, hogy alkalmas legyen a viteldíj kiszámítására és lépésekben fokozatosan emelkedő összeg kijelzésére a “Foglalt” állásban. A viteldíjjelzőnek a “Fizet” állásban a végső összeg kijelzésére is alkalmasnak kell lennie. 3. A viteldíjjelzőt úgy kell megtervezni, hogy alkalmazni tudja az S és D szokásos számítási módszert. Egy biztosított módon kell lehetővé tennie a két számítási módszer közötti választást. 4. A viteldíjjelzőnek megfelelően biztosított illesztőegység(ek) segítségével alkalmasnak kell lennie a következő adatok továbbítására: – üzemmódok: “Szabad”, “Foglalt”, “Fizet”; – a folyamatos összegzők adatai a 15.1. pont szerint; – általános információk: a távolsági jeladó állandója, a biztosítás időpontja, a taxi azonosító kódja, valós idő, díjszabás-azonosító; – egy útra vonatkozó fizetési adatok: a felszámított teljes ár, viteldíj, a viteldíj kiszámítása, pótdíjak, dátum, az út megkezdésének időpontja, az út befejezésének időpontja, a megtett távolság; – a díjszabás(ok)ra vonatkozó információk: a díjszabás(ok) paraméterei. Előírható, hogy bizonyos eszközöket csatlakoztatni kell a viteldíjjelző illesztőegységeihez. Amennyiben ezek az eszközök kötelezők, akkor védett beállítások segítségével kell elérni, hogy a szükséges eszközök hiánya vagy nem megfelelő működése esetén a berendezés ne működjön. 5. Adott esetben a viteldíjjelzőnek alkalmasnak kell lennie arra, hogy azt a hozzá csatlakoztatandó távolsági jeladó állandó értékeihez igazítsák és védjék ezt a beállítást. ELŐÍRT MŰKÖDÉSI FELTÉTELEK 6.1. A műszerre az M3 mechanikus környezeti osztály vonatkozik. 6.2. A gyártónak meg kell határoznia a műszerre vonatkozó előírt működési feltételeket, különösen a következőket: – a környezeti hőmérséklet legkisebb tartománya 80 °C; – az egyenáram-ellátás határértékei, amelyekre a műszert tervezték. LEGNAGYOBB MEGENGEDETT HIBÁK (MPE)

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes